Катастрофа двух Мі-24 пад Рутшуру (2017)

27 студзеня 2017 года блізу горада Рутшуру правінцыі Паўночнае Ківу пацярпелі крушэнні два баявых верталёты Мі-24 ВПС ДРК. Экіпаж першага складаўся з грузінскіх наймітаў. На другім былі беларускія ваенныя спецыялісты. Разам з імі ляцелі яшчэ трое кангалезскіх вайскоўцаў.

 Верталёты 
Адзін з верталётаў, якія разбіліся пад Рутшуру, меў бартавы нумар 9Т-HM-11 (серыйны № 3532421420315), другі — 9T-HM12 (серыйны № 3532421420271). Абодва належалі ВПС ДРКAircargoNews.ru.

 Экіпажы 

Двое грамадзян Грузіі раней служылі ў ваенна-паветраных сілах сваёй краіны, але былі звольнены ў сувязі са скарачэннямі. Пасля гэтага яны з’ехалі ў Дэмакратычную Рэспубліку Конга, дзе знайшлі вакантныя месцы ва ўзброеных сілахДР Конго был сбит вертолет Ми-24 с грузинским экипажем // Bazm.info, 30 января 2017. Грамадзяне Беларусі, згодна з анлайн-выданнем «Политринг», якія складалі другі экіпаж, з’яўляліся ваеннымі спецыялістамі, накіраванымі ў краіну для падтрымкі і падрыхтоўкі кангалезскіх вайскоўцаўБеларусь поставляет в Конго военную технику - СМИ // Белорусский Политринг, 13 мая 2018. Аднак як паведамілі ў праграме Навіны «24 гадзіны» на СТБ, яны дзейнічалі як прыватныя асобыЖизни троих белорусов, пострадавших при крушении МИ-24 в Конго, ничего не угрожает  // СТВ, 1 февраля 2017.. У беларусаў на борце было двое кангалезцаў, у грузінаў — адзін.

 Катастрофа 
27 студзеня абодва верталёта праводзілі патруляванне ў раёне горада Рутшуру. Мэтай іх місіі было вызначыць межы тэрыторыі, занятай паўстанцамі з руху M23, што адстойвае інтарэсы народнасці тутсі. Як паведамлялася, яны былі збіты з пераносных ЗРК «Страла» баевікамі. Аднак па даных Defence.ru са спасылкай на бельгійскае агенцтва Belga, пры выкананні разведвальнага палёту, адзін з верталётаў зачыпіў лопасцямі апорнага вінта верхавіны дрэў у раёне гары Мікена на вышыні каля 500 метраў і пацярпеў крушэнне. Другі верталёт, страціўшы візуальны кантакт з першай машынай, прыняў меры да яе пошуку, але таксама разбіўсяВ Конго разбились 2 вертолёта с белорусским и грузинским экипажами // Военное обозрение, 31 января 2017. Некатарыя крыніцы сцвярджалі, што прычынай катастрофы маглі стаць дрэнныя ўмовы надвор’я. Першапачаткова гаварылася і аб тэхнічных непаладках.

Увесь беларускі экіпаж быў шпіталізаваны ў адну з медустаноў горада ГомаРоссийское посольство в Конго: На борту упавшего вертолета был белорусский экипаж // 21.by, 1 февраля 2017 . Іх знайшла пара верталётаў Denel AH-2 Rooivalk з ПАР, якая выконвала патруляванне ў рамках міратворчай місіі ААН у Конга (MONUSCO). Міратворцы і даставілі пацярпелых у бальніцу. Туды ж адправіўся грузінскі пілот. Яго напарнік некаторы час лічыўся зніклым без вестак, паколькі дажджы абцяжарвалі пошукі. Пазней высветлілася, што ён трапіў у палон да баевікоў, якія прызначылі за яго выкуп у мільён долараўМятежники в Конго пленили грузинского пилота и требуют $1 млн. Між тым лідары паўстанцаў сцвярджалі, што не аб’яўлялі за палоннага выкуп. 18 чэрвеня захоплены лётчык загінуў падчас бою паміж байцамі групоўкі і ўрадавымі войскаміПовстанцы в ДР Конго подтвердили гибель плененного ими гражданина Грузии // Интерфакс, 19 июня 2017.

Вайскоўцы ДР Конга, якія ляцелі з беларусамі, выжылі. Той, што быў з грузінскім экіпажам, трапіў у палон да баевікоў і пазней забіты.

 Паведамленні аб расійскіх вайскоўцах 
31 студзеня генерал арміі ДРК Леон Мушале () заявіў, што падчас крушэння загінулі двое расійскіх вайскоўцаў. Яшчэ адзін расійскі лётчык знаходзіцца ў палоне ў паўстанцаў. Пасольства Расіі ў ДРК не пацвердзіла паведамленні аб гібелі расійскіх лётчыкаў пры крушэнні верталётаў. Па даных дыпмісіі, грамадзян Расіі сярод членаў экіпажа не былоВ ДР Конго заявили о гибели двух российских пилотов при крушении вертолетов // РИА Новости // 31 января 2017.

Катэгорыя:Падзеі 27 студзеня
Катэгорыя:Студзень 2017 года 
Катэгорыя:Авіякатастрофы
Катэгорыя:Катастрофы 2017 года
Катэгорыя:Авіяцыйныя здарэнні ў Дэмакратычнай Рэспубліцы Конга